बोलेरोको ठक्करबाट बालक गम्भीर घाइते
ट्राफिक प्रहरीले चलाएको बोलेरोको ठक्करबाट एक बालक गम्भीर घाइते भएका छन् । ट्राफिक प्रहरी भूपाल लामाले चलाउनुभएको बा ७ च ५९६ नम्बरको बोलेरो गाडीको ठक्करबाट बाह्रबिसे नगरपालिका–३ का १३ वर्षीय दोर्जे शेर्पा गम्भीर घाइते हुनुभएको हो ।
चित्र मिजारसिन्धुपाल्चोक, फागुन २६ गते । ट्राफिक प्रहरीले चलाएको बोलेरोको ठक्करबाट एक बालक गम्भीर घाइते भएका छन् । ट्राफिक प्रहरी भूपाल लामाले चलाउनुभएको बा ७ च ५९६ नम्बरको बोलेरो गाडीको ठक्करबाट बाह्रबिसे नगरपालिका–३ का १३ वर्षीय दोर्जे शेर्पा गम्भीर घाइते हुनुभएको हो ।बोलेरो चालक मोहन श्रेष्ठसँग ट्राफिक प्रहरी लामाले जबरजस्ती चाबी लिई ग्यास सिलिण्डर बोकेर (पुरानो) इलाका प्रहरी कार्यालय खोर्सानीबारीतर्फ जाँदै गर्दै उक्त दुर्घटना भएको हो ।बोलेरोको ठक्करबाट बालकको कम्मर, खुट्टा, हात र शरीरका अन्य भागमा चोट लागेको उपचारमा संलग्न चिकित्सकले जनाएको छ । उक्त बोलेरो इलाका प्रहरी कार्यालय बाह्रबिसेले नियन्त्रणमा लिएको छ ।